Diari Oficial de la Generalitat Valenciana


Sumari del DOGV 2207, del 15-02-1994 (1994/830533)

RESOLUCIÓ de 21 gener de.1994, del Secretari General de la Conselleria de Medi Ambient, sobre delegació de competent.
---------------------------------------------------------------------------------------------------------------------

### Dades del document

Número de DOGV
:   2207

Data del DOGV
:   15-02-1994

Secció del DOGV
:   ALTRES DISPOSICIONS

Número del document
:   1994/830533


Data del document
:   21-01-1994

Organisme emissor
:   Conselleria de Medi Ambient

Tipus de document
:   Resolució

Anàlisi jurídica

RESOLUCIÓ de 21 gener de 1994, del Secretari General de la Conselleria de Medi Ambient, sobre delegació de competències. [94/0633]  
Mitjançant la Resolució d'1 d'octubre de 1993 es va delegar la Secretaria General Administrativa per a determinades atribucions en matèria de personal: autorització de comissions de servei amb dret a indemnització segons el que disposa el Decret 200/1985, de 23 de desembre, i autorització dels permisos i les llicències regulats en l'article 8 del Decret 50/89, de 18 d'abril.  
El funcionament en el temps transcorregut ha evidenciat la conveniència per a una major efectivitat dels principis de celeritat i eficàcia, de delegar els directors dels serveis territorials per a determinades autoritzacions de les comissions de servei, per la qual cosa, d'acord amb el que disposen l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 68 de la Llei 5/1983, de 30 de desembre, del Govern Valencià, resolc:  
Primer  
Delegar la Secretaria General Administrativa per a l'autorització de les comissions de servei fora de l'àmbit de la Comunitat Valenciana amb dret a indemnització de tot el personal adscrit a aquesta conselleria que sense cap limitació siguen necessàries per al funcionament de les distintes unitats, i també les autoritzacions de comissions de servei dins de l'àmbit de la Comunitat Valenciana del personal dels serveis centrals, tot això d'acord amb el que disposen el Decret 200/1985, de 23 de desembre, del Consell de la Generalitat Valenciana, i les subsegüents normes de desplegament.  
Segon  
Delegar també la Secretaria General Administrativa per a l'autorització dels permisos i les llicències regulats en l'article 8 del Decret 50/89, de 18 d'abril, que siguen competència de la Secretaria General, i també per a les atribucions en matèria de vacacions anuals i totes les incidències relacionades amb el règim horari del personal de la conselleria.  
Tercer  
Delegar els directors dels serveis territorials d'Alacant, Castelló i València per a l'autorització de les comissions de servei amb dret a indemnització del personal hi adscrit sempre que siguen dins de la Comunitat Valenciana.  
Quart  
Queden derogades les resolucions d'aquesta Secretaria General de data 1 d'octubre de 1992 i 1 d'octubre de 1993 (DOGV núm. 1923, de 14 de desembre de 1992, i DOGV núm. 2130, de 25 d'octubre de 1993, respectivament.)  
DISPOSICIÓ FINAL  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.  
València, 21 de gener de 1994.- El Secretari General: Francesc Signes i Núñez.